text: Sur kvinde spytter politiet i hovedet
  20 februar 2016 kl. 05.43
  Voldsepisoden i Vojens, er en kulmination på en meget urolig nat med flere anholdte, fortæller Syd og Sønderjyllands Politi.
  En kvinde fra Vojens blev så utilfreds med politiets tilstedeværelse, så hun natten til lørdag sparkede ud og spyttede efter en betjent.
  Politiet var klokken 02.50 mødt op til uro på Jernhytvej i Vojens, og den sure kvinde bliver nu sigtet for vold mod tjenestemand.
  I det hele taget så fortæller politiet om en travl nat med flere voldsepisoder og uro i nattelivet. I  Haderslev, Aabenraa og Sønderborg har der været adskillige overtrædelser af ordensbekendtgørelsen og i Haderslev, blev der også anholdt to personer i løbet af natten til lørdag.
  I Esbjerg har der også været en voldsepisode på Gl. Vardevej mellem to bekendte, fortæller politiet.
  -Vi har haft rigtig travl med mange fulde mennesker, der ikke kan finde ud af at opføre sig ordentligt. Jeg ved ikke hvorfor, men der har været flere end normalt, siger Henrik Sønderskov vagtchef ved Syd og Sønderjyllands Politi   til TV SYD.
  Travl nat i politikredsen med flere anholdte for overtrædelse af ordensbekendtgørelsen.  #politidk
  
  